## Møtebok for Trøgstad og Båstad menighetsråd

|  |  |
| --- | --- |
| **Møtedato** | 20. oktober 2021 |
| **Møtetid** | Kl 18.30 |
| **Møtested** | Kirkestallen |
|  |  |

**Tilstede:** Ellen Løchen Børresen, Terje Østby, Even Enger, Tormod Jensen, Wenche Mysen, Terje Stenholt, Reidar Strand, Liv Serina Dale.

**Meldt forfall**: Turid Nyquist Jensen

**Saksliste**

**Åpning ved Even**

**Sak 42/21 Godkjenning av møtebok fra forrige møte, og godkjenning av innkalling til dette møtet.**

***Vedtak:*** Møtebok fra forrige møte 21.04.21 ble godkjent. Innkalling og saksliste ble godkjent med punkt beskrevet under som endring i saksliste.

* Møtedatoer settes øverst i sak 43, da dette er viktigst.

**Sak 43/21 Forslag til møtedatoer våren 2022.**

Vi velger fortsatt onsdager.

**Forslag til vedtak:** 19. januar, 16. februar, 16. mars, 20. april,

sommeravslutning 1. juni.

**Forslag til endring av møtedato.**

Er det mulig å utsette møtedato fra 17. november til torsdag 25. november?

**Vedtak:**

Forslagene fra sakslisten vedtas som referert over

**Sak 44/21 Vi ser Power Point-presentasjonen for «Ny kirkelig organisering»**

Ellen gikk gjennom [presentasjonen](https://kirken.no/globalassets/kirken.no/om-kirken/slik-styres-kirken/kirkelig%20organisering/dokumenter/m%C3%BCller-nilssen-utvalgets%20rapport%20-%20presentasjon.pptx) sammen med oss. Diverse kommentarer og spørsmål underveis.

Vi har 3 instanser i DNK.:

1. De folkevalgte (Menighetsråd, Bispedømmeråd, Kirkeråd)
2. De operative (mange av dem er vigslet) for å ivareta tjenesten med Ord og Sakrament.
3. Alle andre tekniske/ praktiske / administrative ansatte som skal sørge for at kirka fungerer, og blir tatt vare på. (Både bygninger, innhold og økonomi).

Oppgaven er å finne en struktur (modell) som holder disse 3 sammen, som står i et konstruktivt samarbeid og fyller sin plass.

Hvilke saker er viktige for oss?

**Vedtak:** AU har et møte der de lager et forslag til høringssvar. Før dette møtet kan medlemmene i rådet sende inn sine synspunkter og kommentarer til høringen.

**Sendes til** **Liv Serina** **før 8. november.** Vedlagt denne møteboken ligger «*høringsspørsmål til kirkelige høringsinstanser*». Annen informasjon rundt høringsprosessen finnes på kirkens sider [her](https://kirken.no/nb-NO/om-kirken/slik-styres-kirken/kirkelig%20organisering/).

**Sak 45/21 Videre arbeid med Visjonsplakaten.**

Berit gikk igjennom status vedrørende arbeidet med Visjonsplakaten. Se eget skriv fra Ansvarsgruppa.

Det ble også en liten diakonsamtale. 2,8 diakon-årsverk er det vi har i Indre Østfold. De er mye opptatt i Eidsberg og Askim. Ved konkrete forespørsler kan man kanskje få til noe felles for kommunen. Viktig å synliggjøre hva vi kan bruke en diakon til.

**Sak 46/21 Hvor er vi i annonsejakten til Kime?**

Etter en foreløpig runde har vi en sikker og noen kanskje.

4.000,- kr/ er noe høyere en hva det har vært tidligere og det gjør det kanskje noe vanskeligere?

Hvis vi har forslag på eventuelle saker eller reportasjer fra Trøgstad, som kan passe inn i KIME, er det fint å melde inn dette.

**Vedtak**: Liste over spurte med status sendes Even som videresender samlet til Terje S.

**Sak 47/21 Gullkonfirmanter.**

Hvordan var tidspunktet for feiringen i år? Skal vi satse på vår eller høst? MR er vertskap, men det er best med et felles samarbeid med noen i det aktuelle konfirmantkullet.

Kirkekontoret har spurt hva de kan bidra med.

Fortrinnsvis bør et par av Gullkonfirmantene være med, men at MR er vertskapet. Det fungerte greit å ha det seint på høsten i år så det bør videreføres.

**Vedtak**: som mål at det opprettes en komite på to fra MR og to Gullkonfirmanter.

**Sak 48/21 Åpen kirke i Adventstida.**

 Det har vært en tradisjon, og vi synes vel at det er «liv laga» fortsatt?

 Hvis vi har en kveld pr uke i hver kirke, blir mulige datoer:

Båstad Kirke: 30.11, 7.12, 14.12.

Trøgstad Kirke: 2.12, 9.12.

Vi bør fortsette med denne tradisjonen. Det er ønskelig med litt musikk, og skilt bør settes opp ved kirkene gjerne på dagtid samme dag som kirkene er åpne. Tidspunkt fra 17:00-19:00.

**Vedtak**: Vi skal fortsatt ha adventskirke. Terje og Ellen organiserer folk.

 Båstad Kirke: 30.11, 7.12, 14.12.

 Trøgstad Kirke: 2.12, 9.12.

**Sak 49/21 Eventuelt**

**Lørdag 11.12 skal det være Jul i bygda på Trøgstad bygdemuseum**.

Kan menigheten/kirken ved frivillige og ansatte være til stede da?

Foreløpig vet vi litt lite, men en stand må kanskje snekres?

**Vedtak:** Ja, vi vil være med! Reidar tar saken videre med staben.

**Leder informerte om at menighetsbarnehagen har økonomiske utfordringer.**

**Vedtak:** Om Barnehage-styret ønsker å ta MR med på råd i saken, inviteres styreleder til neste MR-møte for mer informasjon.

 **Orienteringer**

**Ellen orienterer fra GU og FR**.

* GU har kommet dit at kirken er åpen igjen. Ingen Korona-restriksjoner. Hele tjenestefelleskapet er på plass. Ikke mange av menighetens faste kirkegjengere er på plass. Har hatt 4 årsbok og høsttakkefest og konfirmasjons-presentasjonsgudstjeneste med mye folk.
* FR, budsjettarbeid som foregår. Ramma fra kommuneadministrasjonen er redusert med 500.000,-. Det er vanskelig å opprettholde dagens drift. Det meste av utgiftene går til lønn. Forslag om å øke festeavgiften fra 205 til 310 kroner. Utgjør cirka 500.000,-. Til sammenligning har Halden 540 kroner. Det er også sett på andre alternativer.
* Gudstjenesteplan jobbes med.

**Reidar orienterer fra oppgavene til Teamet i Trøgstad**.

* **Utrolig fin stemning**. Vi har det trivelig sammen. Opptatt av det som skjer lokalt. Bra oppslutning om babysangen. Høsttakkefesten ved 4 års-gudstjenesten strålte ved det de opplevde på den gudstjenesten. 18 bøker ble delt ut på gudstjenesten. Elin og Anita her også delt ut flere bøker i ettertid. God oppslutning om trosopplæringstilbudene!

**Liv Serina orienterer om brev og innspill som er kommet til MR.**

* Referat fra Gudstjenesteutvalget, Kirkestuakomiteen og Diakoni- og Misjonsutvalget.
* Turid og Tormod Jensen flytter fra Trøgstad, 1.1.2022.

Disse vararepresentantene blir dermed faste styremedlemmer:

Hanne Aksberg Krogh går inn som fast medlem for Turid. Wenche Mysen går inn som fast medlem for Tormod.

Toril Aas blir 1. vara-representant, og går inn som fast vara-representant på Menighetsrådsmøtene.

Berit Movik Lo blir 2. vara-representant, og innkalles ved behov.

* Vedsalget går meget bra med dagens strømpriser.

Møtet hevet klokka: 21:30

Vedlegg

**-Høringsspørsmål til kirkelige høringsinstanser**

**-Arbeid med Visjonsplakaten**

Liv Serina Dale Even Enger

Leder i rådet sekretær i rådet